Na temelju članka 5. Odluke o upravljanju grobljem na području Općine Štrigova, **Uprava groblja** Općine Štrigova na 7. sjednici održanoj 23. rujna 2014. godine donosi :

**ODLUKA o pravilima ponašanja na groblju**

Članak 1.

 Ovom se Odlukom određuju pravila ponašanja na groblju u Općini Štrigova u cilju očuvanja mira i dostojanstva prema umrlima i nesmetanog obavljanja komunalnih djelatnosti održavanja groblja.

**VRIJEME POSJETA GROBLJU**

Članak 2.

 Groblje je komunalni objekti otvoren za posjetitelje svaki dan :

* za vrijeme zimskog računanja vremena od 08,00 do 17,00 sati,
* za vrijeme ljetnog računanja vremena od 07,00 do 21,00 sat.

Članak 3.

 Pogrebi se mogu obavljati svakim u vremenu od 09,00 do 18,00 sati.

Pogrebi se mogu održavati i van određenog vremena uz opravdani razlog i suglasnost Uprave groblja Općine.

Ukop umrle osobe ne može se obavljati nedjeljom i blagdanom temeljem Zakona o blagdanima, spomendanima i neradnim danima u Republici Hrvatskoj.

Iznimo ukop umrle osobe može se obavljati i u te dane ako to narede viša nadležna tijela od općine za pojedinačni slučaj.

**VRIJEME POSJETA POKOJNIKU U MRTVAČNICI**

Članak 4.

 Mrtvačnica je otvorena :

* za vrijeme zimskog računanja vremena od 08,00 do 18,00 sati,
* za vrijeme ljetnog računanja vremena od 08,00 do 20,00 sati,
* samo u iznimnim slučajevima mrtvačnica može biti otvorena i drukčije, uz

posebno odobrenje Uprave groblja Općine

Članak 5.

 Posjetitelji groblja dužni su na groblju održavati mir i ponašati se kako odgovara mjestu s dužnim poštovanju prema umrlima.

 Posjetitelji groblja u pogledu održavanja reda i očuvanja mira na grobljima dužni su ponašati se prema uputama nadležne osobe koja održava groblje, zaposlene od strane Općine Štrigova.

**ODRŽAVANJE REDA I MIRA NA GROBLJU**

Članak 6.

 Radi očuvanja reda i mira na groblju i poštovanja prema umrlima, na grobljima je zabranjeno :

1. postavljati i ostavljati na grobovima neprikladne, dotrajale i oštećene posuđe za cvijeće i ukrase,
2. kretati se izvan staza po travnatim i cvjetnim površinama,
3. hodati po grobovima i stajati na grobovima,
4. kretati se grobljima motornim vozilom, motociklom ili biciklom, osim vozila koja se koriste pri izvođenju radova na groblju uz posebnu dozvolu Uprave groblja Općine i vozila koja se koriste za odvoz otpada,
5. voditi kućne ljubimce na groblje,
6. odlagati otpad izvan posuda i kontejnera postavljenih unutar groblja,
7. oštećivati tuđe nasade na grobovima, odnositi cvijeće i opremu s drugih grobova,
8. oštećivati i onečišćavati zelene površine, nasade, ukrasno bilje, opremu grobova, opremu groblja i mrtvačnice,
9. pristup u mrtvačnicu bez odobrenja Uprave groblja Općine, odnosno bez odobrenja nadležne osobe u vrijeme koje nije predviđeno za posjete,
10. galamiti i slično.

**OBAVLJANJE RADOVA NA GROBLJU**

Članak 7.

 Pri izvođenju radova iz prethodnog članka izvršitelji su dužni pridržavati se odredaba o radu na groblju, a naročito:

- radovi se moraju izvoditi na način da se do najveće mjere očuva mir i dostojanstvo na groblju, a mogu se obavljati samo u radne dane od 07-15 sati, nikako za vrijeme sprovoda, subotom, nedjeljom i blagdanom temeljem Zakona o blagdanima, spomendanima i neradnim danima u Republici Hrvatskoj

- građevni materijal (opeka, kamen, šljunak, pijesak, cement, vapno i drugo) može se držati na groblju samo kraće vrijeme koje je neophodno za izvršenje radova i na način da se time ne ometaju ostali korisnici,

- u slučaju prekida radova, kao i poslije njihova završetka izvoditelj je dužan bez odlaganja radilište dovesti u prijašnje stanje,

- za prijevoz materijala potrebnog za izvođenje radova na groblju, mogu se koristiti samo oni putovi i staze koje odredi Uprava groblja.

Uprava groblja zabraniti će rad onom izvoditelju radova koji započne s radom bez prethodne prijave i davanja osiguranja za namirenje troškova iz prethodnog stavka, te koji se ne pridržava utvrđene lokacije i drugih uvjeta za uređenje i izgradnju grobnih mjesta.

**ODRŽAVANJA GROBOVA I GROBNICA**

Članak 8.

 Korisnici grobnih mjesta dužni su o svom trošku održavati svoje grobno mjesto, ne oštećujući i onečišćavajući susjedna grobna mjesta.

 Uprava groblja Općine pozvati će korisnike koji se ne pridržavaju odredbi iz prethodnog stavka da to učine odmah po pozivu, a najkasnije u roku od 3 dana.

 Ukoliko se pozvani ne odazovu pozivu Uprave groblja, ista će grobno mjesto dati urediti, a račun dostaviti korisniku grobnog mjesta.

**KAZNENE ODREDBE**

Članak 9.

 Povredom ovih odredbi za počinitelje se primjenjuju novčane kazne propisane Odlukom o groblju Općine Štrigova ( « Službeni glasnik Međimurske županije» br. /11. i 50/12. ) i Odlukom o komunalnom redu na području Općine Štrigova ( « Službeni glasnik Međimurske županije» br. 26/10.).

Članak 10.

 Ova Odluka stupa na snagu danom donošenja, a objavljuje se na Informativnom panou na groblju Općine Štrigova.

**U P R A V A G R O B L JA O P Ć I N E Š T R I G O V A**